Makinat elektrike hibride dhe e ardhmja e tyre
Toyota po bashkëpunon me një kompani në Karolinën e Veriut për të krijuar një makinë hibride
Ky është Ron Cerven, inxhinier projektesh në firmën Hybrid Technologies, e cila merret me krijimin e makinave elektike që vihen në lëvizje nga bateritë e litiumit. Makinat, si Toyota Yaris, duken si gjithë të tjerat para se t’u hapësh kapakun. Brenda, motori i zakonshëm është zëvendësuar me një motor të fuqishëm elektrik që furnizohet nga bateritë me litium. Në uzinën e kompanisë në Morrisville të Karolinës së Veriut, shumë modele të njohura të makinave po transformohen në makina elektrike: Të tilla janë Toyota Yaris, Chrysler PT Cruiser dhe SmartCar. Zoti Cerven thotë se makinat elektrike u ofrojnë konsumatorëve një përvojë të re. Janë pa zhurmë fare dhe e marrin shpejtësinë menjëherë. Një gjë që kanë motorët elektrikë është fuqia tërheqëse. Zoti Cerven thotë se jo vetëm që këto makina kursejnë karburant por janë gjithashtu të lehta për t’u mirëmbajtur. Zoti Cerven thotë se makinat e përshtatura nga firma Hybrid Technologies janë një hap i madh përpara krahasuar me makinat e mëparshme elektrike. Zoti Cerven thotë se makinat që punojnë me litium janë po aq të fuqishme sa makinat që furnizohen me karburant. Përshembull me 10 copë bateri litiumi, Cruiser PT mund të marrë një shpejtësi deri në 100 kilometra në orë në 7 presje 2 sekonda, dukekonkuruar me akselerimin e një makine me gjashtë cilindra. Një ngarkim me energji prej gjashtë orësh mund t’i japë fuqi makinës për të përshkuar 200 kilometra.